CELEX: 32021D0959
Language: hu
Date: 2021-06-10 00:00:00
Title: A Politikai és Biztonsági Bizottság (KKBP) 2021/959 határozata (2021. június 10.) az Európai Unió koszovói jogállamiság-missziója (EULEX Koszovó) misszióvezetője megbízatásának meghosszabbításáról (Ez a megnevezés nem érinti a jogállással kapcsolatos álláspontokat, továbbá összhangban van az 1244. (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.) (EULEX KOSZOVÓ/1/2021)

2021.6.15.   
               
               
                  HU
               
               
                  Az Európai Unió Hivatalos Lapja
               
               
                  L 212/1
               
            
         A POLITIKAI ÉS BIZTONSÁGI BIZOTTSÁG (KKBP) 2021/959 HATÁROZATA
         (2021. június 10.)
         az Európai Unió koszovói jogállamiság-missziója (EULEX Koszovó) misszióvezetője megbízatásának meghosszabbításáról (*) (EULEX KOSZOVÓ/1/2021)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az Európai Unió koszovói jogállamiság-missziójáról (EULEX KOSOVO) [helyesen: EULEX Koszovó] szóló, 2008. február 4-i 2008/124/KKBP tanácsi együttes fellépésre (1) és különösen annak 12. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Politikai és Biztonsági Bizottság (PBB) a 2008/124/KKBP együttes fellépés 12. cikke (2) bekezdésének értelmében és a Szerződés 38. cikkének harmadik bekezdésével összhangban felhatalmazással rendelkezik arra, hogy meghozza az Európai Unió koszovói jogállamiság-missziója (EULEX Koszovó) politikai ellenőrzésére és stratégiai irányítására vonatkozó megfelelő határozatokat, ideértve a misszióvezető kinevezéséről szóló határozatot is.
                  
               
                     (2)
                  
                  
                     A PBB 2019. november 28-án elfogadta a (KKBP) 2019/1991 határozatot (2), amelyben Lars-Gunnar WIGEMARK-ot nevezte ki az EULEX Koszovó misszióvezetőjének a 2019. december 1. és 2020. június 14. közötti időszakra.
                  
               
                     (3)
                  
                  
                     A PBB 2020. június 11-én elfogadta a (KKBP) 2020/792 határozatot (3), amellyel a 2020. június 15-től 2021. június 14-ig tartó időszakra meghosszabbította Lars-Gunnar WIGEMARK-nak, az EULEX Koszovó misszióvezetőjének a megbízatását.
                  
               
                     (4)
                  
                  
                     A Tanács 2021. június 3-án elfogadta a (KKBP) 2021/904 határozatot (4), amely módosította a 2008/124/KKBP együttes fellépést és 2023. június 14-ig meghosszabbította az EULEX Koszovó megbízatásának időtartamát.
                  
               
                     (5)
                  
                  
                     Az Unió külügyi és biztonságpolitikai főképviselője azt javasolta, hogy Lars-Gunnar WIGEMARK-nak, az EULEX Koszovó misszióvezetőjének a megbízatását hosszabbítsák meg a 2021. június 15-től 2022. június 14-ig terjedő időszakra,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság Lars-Gunnar WIGEMARK-nak, az Európai Unió koszovói jogállamiság-missziója (EULEX Koszovó) misszióvezetőjének megbízatását a 2021. június 15-től 2022. június 14-ig terjedő időszakra meghosszabbítja.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. június 10-én.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (*)  Ez a megnevezés nem érinti a jogállással kapcsolatos álláspontokat, továbbá összhangban van az 1244. (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.
         
            (1)  HL L 42., 2008.2.16., 92. o.
         
         
            (2)  A Politikai és Biztonsági Bizottság (KKBP) 2019/1991 határozata (2019. november 28.) az Európai Unió koszovói jogállamiság-missziója (EULEX KOSZOVÓ) misszióvezetőjének kinevezéséről (EULEX KOSZOVÓ/2/2019) (HL L 308., 2019.11.29., 105. o.).
         
            (3)  A Tanács (KKBP) 2020/792 határozata (2020. június 11.) az Európai Unió koszovói jogállamiság-missziójáról (EULEX Koszovó) szóló 2008/124/KKBP együttes fellépés módosításáról (HL L 193., 2020.6.17., 9. o.).
         
            (4)  A Tanács (KKBP) 2021/904 határozata (2021. június 3.) az Európai Unió koszovói jogállamiság-missziójáról (EULEX KOSOVO) [helyesen: EULEX Koszovó] szóló 2008/124/KKBP együttes fellépés módosításáról (HL L 197., 2021.6.4., 114. o.)